ming030890/wiki-yue-high-quality huggingface dataset:
渣華道市政大廈

（英文：Java Road Municipal Services Building）係香港一棟市政大廈，響香港島東區北角渣華道99號，高6層，響1993年6月起好。市政大廈入面有街市、熟食中心同體育館。
渣華道體育館

渣華道體育館，香港室內體育館之一，喺北角渣華道九十九號，渣華道市政大廈三到五樓，英文叫Java Road Sports Centre。行政上歸東區。設施有籃球場、排球場、羽毛球場、壁球場、乒乓球檯、活動室、舞蹈室、兒童遊戲室、美式桌球檯。
渣龍功路

渣龍功路，又叫石龍軍路（泰文：ถนน เจริญกรุง，英文：Thanon Charoen Krung），係泰國曼谷唐人街嘅一條路。離曼谷機場有 34 公里。
佢同唐人街嘅主街姚華樂路平行。

廣東話讀法
第一個字按國語讀為「甲」比較接近，第二個字似英語裏頭嘅「Learn（學習、功課）」，第三個字就似廣東話嘅「貢」字，「路」字響泰文度發音係「達農」，要擺響路名嘅前頭，所以係「達農-甲-Learn-貢」。
渣甸坊

渣甸坊一景，左為京華中心，右為銅鑼灣港鐵站F1出口。
渣匐坊小販檔 (攝於2012年8月)
渣甸坊（英文：Jardine's Crescent）係香港銅鑼灣一條月灣形嘅馬路，由渣甸街近軒尼詩道去到渣甸街近邊寧頓街。街名係嚟自英商怡和洋行（渣甸洋行）。話係馬路，但係小販林立，所以有一大段路都唔可以行車。渣甸坊途經銅鑼灣港鐵站F1出口、京華中心，轉入小販段，尾段係街市菜檔同燈籠洲街市。
殺科

《殺科》（Killing End）係一套2001年11月上映嘅港產片，以黑社會犯罪為題材。

劇情
藍迪沙展（許志安 飾）辦案小心謹慎，不過收入少到照顧唔到身邊至親。藍迪同埋搭檔阿船（雷宇揚飾）接到社團大佬輝少（謝天華飾）藏毒線報，想話捉人就發現輝少早有安排，線人被社團威脅離開香港，藍輝二人就當面對質反被羞辱。藍迪跟踪輝少時，認識打爛輝少跑車條囡叫June（李麗珍 飾），June因服用精神科藥物而失憶，敵視輝少二人自自然然一齊。阿船差輝少錢，唔想再受後者威脅，企圖走佬反遭到報復，為救阿船，藍迪打死輝少。輝少阿爸、黑幫龍頭「耶穌」話要殺人填命，藍迪同其他人陷入深淵…
殺謎藏

《殺謎藏》（Zodiac）係一部2007年嘅美國懸疑驚悚電影，由大衛芬查執導，改編Robert Graysmith嘅1986年真實犯罪同名著作《Zodiac》。主演係積佳蘭賀、麥克雷法路、羅拔唐尼。
故事講述1960年代尾至1970年代初喺三藩市灣區出沒犯案嘅連環殺手，自稱做「星座殺手」（或者叫黃道十二宮殺手）。
殼斗目

殼斗目（粵拼：hok6 dau3 muk6；學名：Fagales）係被子植物門雙子葉植物綱嘅其一目植物，下面有7個科。
殺蟲水

殺蟲水，又叫殺蟲劑，係用嚟殺死昆蟲（尤其係害蟲）嘅化學品，亦係常見嘅農藥種類。另有專畀屋企用嘅殺蟲水，主要殺甴曱。
殺越海防禁室

《殺越海防禁室》（韓文：해안선，英文：The Coast Guard，即海岸線）係套韓國電影，喺2002年上畫。
殺神Nobody

《殺神Nobody》（Nobody）係套美國嘅驚慄電影、動作電影，片長92分鐘，2021年3月26號上畫。
溫布萊球場

溫布萊球場（英文：Wembley Stadium）係英國倫敦布倫特區溫布萊嘅足球場，有九萬個位，係英國最大、歐洲第二大。而家嘅溫布萊球場係第二代，2007年開張。
溫尼辟湖

溫尼辟湖，或者譯溫尼伯湖，係加拿大嘅湖，喺緬尼吐巴，近溫尼辟，面積有24,514平方公里，係加拿大國境入面第三大嘅湖。
溫嶺

溫嶺係中國浙江台州一個縣級市，總面積926平方公里，人口137萬。
溫布萊

溫布萊（英文：Wembley）係英國倫敦西北嘅一笪地方，最出名嘅就係溫布萊球場。
溫宿

溫宿（維吾爾文：ئونسۇ ناھىيىسى‎‎）係中國新疆阿克蘇地區嘅一個縣。
溫尼辟

溫尼辟 （英文：Winnipeg），又叫溫地辟，或者譯溫尼伯（粵拼：wan1 nei4 paak3），係加拿大緬尼吐巴首府，全國第八大城，人口有75萬。
溫布萊中央站

溫布萊中央站（英文：Wembley Central station）係英國倫敦地下鐵必嘉老綫嘅車站，屬第4收費區，喺大倫敦布倫特區。
江蘇蘇寧足球會

2020年江蘇蘇寧攞完中超冠軍之後，球會入面啲球員合同陸續期滿、贊助商蘇寧電器集團決定退出唔玩而又冇人接手，江蘇省足球協會又唔理，最後喺2021年2月26號挨晚江蘇蘇寧正式宣佈解散。
江蘇蘇寧成爲最短命嘅中超聯賽冠軍得主兼全球第一間攞咗聯賽冠軍獎盃後無耐就解散嘅球會。
江西區廳站

江西區廳站係釜山地鐵3號線嘅一個高架車站，喺韓國釜山廣域市江西區大渚1洞（韓文：대저1동）。

車站結構
站體係2面2線側式月台嘅高架車站，等車月台有月台幕門，有4個出口。
月台層喺5樓，係釜山地鐵所有車站裏面最高嘅月台。

史
2005年11月28號：落成啟用。
江蘇路站

江蘇路站係上海地鐵2號綫同上海地鐵11號綫一個地鐵站，喺長寧區。個站1999年9月20號啟用。
江蘇衛視

2010年江蘇衛視升級，以「情感世界 幸福中國」做頻道定位（2014年1月起改做「幸福中國」）。亦喺原有嘅江蘇衛視台標嘅基礎上加咗水晶特效，被Fans叫做「荔枝台」（剩係得江蘇衛視嘅電視畫面用咗該台標同呼號）。
江西

江西（粵拼：gong1 sai1；普通話拼音：Jiāngxī；贛語白話字：Kongsi；客家白話字：Kông-sî），簡稱贛（讀禁），喺中國中南部，佢家下係中華人民共和國一省，叫江西省。佢喺長江中下游南岸，省會係南昌。
江西以北係安徽省，以東北係浙江，以東係福建，以南係廣東，以西係湖南，以西北係湖北。

史
江西個江，係指長江。大唐時設江南西道，所以嗌「江西」。而佢嘅簡稱「贛」出自江西最大嘅河贛江。
春秋戰國時江西地方主要係楚國嘅地頭。而江西最早嘅政區建置，係漢朝初年時（約前202年），設豫章郡，郡名出自贛江當時嘅名「豫章江」，郡治南昌，轄18縣，當時個郡嘅範圍就已經同而家嘅江西差唔多。漢武帝時豫章郡劃屬楊州。
西晉元康元年（291年），豫章郡改屬江州。到隋朝時州嘅地位降到等同郡，於是江西喺隋代變成7郡24縣。唐代時變成8州37縣，唐太宗劃中國爲10道，唐玄宗加設成15道，江西全境屬江南西道。
五代十國時，江西屬過楊吳，之後屬南唐，呢時江西劃爲6州4軍55縣。交泰元年，南唐試過由金陵遷都洪州，洪州即係家下嘅南昌地方，當時因爲係南都昇爲南昌府。宋代時改道爲路，當時江西劃爲9州4軍68縣，其中大部份屬江南西路，少部分屬江南東路。
元朝時設立江西等處行中書省，簡稱江西行省，不過嗰陣時江西行省嘅面積大過而家江西省好多，除咗管轄而家江西，重包埋而家廣東大部份，而行省之下劃爲13路、2直隸州，之下再劃爲48縣、16州（同縣平級）。
明清兩代沿襲咗行省嘅省置，不過範圍縮細咗，基本定咗今日江西嘅省域。明代時江西省嘅正式名叫江西布政使司，但習慣上叫省，而元代設嘅路改爲府，州改爲縣，當時江西轄13府，下劃爲78縣。明代時景德鎮陶瓷生產興旺，以至出口到外國。
清代時江西嘅正式名叫江西省，基本上沿襲明朝規制。不過增設三個縣級廳，以及有一個省直隸州。
中華民國時，府、州、廳一律改成縣，當時江西轄81縣。1926年北伐軍入南昌，南昌正式設市。1934年時，婺源從安徽劃畀江西，1947年劃返安徽，1949年又畀返江西。民國時期，江西南部山區係毛澤東等人帶住班紅軍盤據嘅蘇區，叫做「井岡山革命根據地」，成立咗中華蘇維埃共和國，個臨時政府駐瑞金。當時國民黨攻勢好猛，圍剿中共盤踞嘅蘇區，於是共產黨從瑞金出發去延安，即係長征。除咗井岡山，重有湘贛、贛東北、湘鄂呢三笪蘇區涉及到江西。

地理
江西位於華中，係內陸地區，北面係湖北、安徽，東面係浙江、福建，南面係廣東，西面係湖南。江西北面係長江南岸，嗰度有中國最大嘅淡水湖鄱陽湖。江西南面係山區，嗰度有中國共產黨史上有名嘅井岡山。
江西嘅地形就好似個向鄱陽湖傾斜嘅大盆地，北部比較平，東西南三面都係山，中部有丘陵。江西有大細各條河流2400幾條，其中江西五大江河係：贛江、撫河、信江、修水、饒河。由於江西喺北回歸綫附近，屬亞熱帶濕潤氣候，所以氣候温和，雨量充沛，年降水量1341 mm到1940 mm，無霜期長。
江西嘅位置係中國東南嘅十字路口，自古稱做「吳頭楚尾，粵戶閩庭」，叫做「形勝之區」，向東可以去吳越，向西可以去荊湘，向南可以入粵閩，向北通到江北，所以係珠三角、長三角、閩南三地嘅交滙點，同上海、廣州、廈門、南京、武漢、長沙、合肥呢啲重要城市嘅直綫距離大多喺六百到七百公里內。所以交通方便，陸路上跨省主要公路全部高速化，省內嘅高速路里程達3088公里，鐵路上有京九綫、浙贛綫穿過，亦有航空、水運。

經濟
農業上主要作物係水稻，而經濟作物有油菜、棉花。江西礦產豐富，銅、鎢、金、銀、鈾、釷、鉭、銫、鉈、鈧、伴生硫、溶劑白雲岩嘅埋藏量排中國首位，其中銅、鎢、鈾釷、鉭鈮、稀土譽爲江西嘅「五朵金花」。德興嘅銅礦同大庾嘅鎢礦都好有名，德興嘅斑巖銅礦佔全省銅礦儲量67.7%，而大庾號稱「世界鎢都」。
雖然係噉，江西省同週邊啲省比落就顯得窮，尤其係同隔籬嘅廣東、福建、浙江呢啲沿海發達省比。而江西本身第一產業發達，江西嘅農業喺全國好緊要，喺大陸從未間斷貢獻糧食畀全國嘅省有兩個，江西係之一。江西嘅經濟、技術中心喺南昌。

政區
江西轄11個地級市，再下轄20個市轄區、70個縣、10個縣級市。下面份表列出咗啲地級市。
江蘇教育電視台

（簡化字：江苏教育电视台）係江蘇地區冇咗嘅電視台，1996年12月20號開播，2012年11月29號停播。

史
江蘇廣播電視台收購呢間電視台後，從2012年12月29號00時00分00秒開始，畫面變成江蘇電視台屬下嘅頻道。
1996年12月20號，江蘇地區為咗振興科教興省嘅重大任務及承載文明社會嘅使命，江蘇省教育廳先至開播咗同江蘇廣電唔同隸屬嘅教育電視台。頻道開播期間反映咗好多關於江蘇地區教育界啲嘢。2001年取消有線電視時成立咗江蘇廣播電視總台，該台變成由江蘇省廣電管理，但台名保留咗江蘇教育電視台嘅行政隸屬關係。
頻道停播時嘅畫面
2012年11月24號20:15，電視台播緊綜藝節目《棒棒棒》時，請咗干露露同佢阿媽、妹妹三位觀音兵做節目表演。到咗觀眾互動問答環節時，干露露佢哋三位當場發爛渣，一齊用粗口嚟叼爆觀眾同鬧媒體傻閪，加上爆出撒流氓啲事重一直未停過。短片喺第二日擺上網後，好多媒體睇佢唔過眼，甚至對干露露神憎鬼厭。由於干露露令好多媒體同電視觀眾犯眾憎，所以2012年11月29號，國家廣電總局（今日嘅國家新聞出版廣播電影電視總局）臨時開會介入呢單嘢。新聞發言人明確話，由於電視台嚴重違反《廣播電視管理條例》，加上頻道未經批准而亂改定位，整埋嗮啲亂七八糟嘅低俗娛樂節目，所以勒令佢停播電視台嘅節目。
從2012年11月30號凌晨開始，頻道畫面變成藍底帶「接上級通知，本頻道暫停播出，敬請諒解。」嘅字樣，從而本台正式消失。1個月後，頻道俾江蘇廣播電視台接手，變成江蘇電視台屬下嘅一個頻道。
江表

江表係長江中下游，以南嘅地方。舊時以中原為中心，由中原南望，長江係喺外便，所以叫江表。
江古時專係江水，即係長江。
汪穎麟

汪穎麟（Wayne Wing Luen WONG，1981年3月21號—）係香港排第3嘅網球員，1997年以15歲332日嘅年紀第一次代表香港參加台維斯盃，當時係台盃第二組第一回合對泰國嘅賽事。佢亦參加過東亞運動會、全運會等多項大型比賽，亦曾經喺美國代表讀書嘅柏克萊加州大學參加NCAA嘅比賽，曾擊敗NCAA排名15嘅對手。單打世界排名最高係1158位，雙打就係1153位。台維斯盃戰績為贏18場輸12場。
汪穎麟高178厘米，重150磅。喺1995-99年，佢喺香港18歲以下組別排首位，佢自14歲起已穩佔第一。佢嘅世界青年排名最高係137位。
2006年亞洲運動會，汪穎麟喺單打賽事中輸畀泰國選手烏東查克，16強止步，不過已經係香港嘅網球選手響呢項賽事嘅最好成績。
汪舒凱

汪舒凱（Kat Walsh，1982年10月16號—）係維基媒體基金會第五位理事長，任期由2012年7月到2013年8月。佢喺美國紐約出世，而家住三藩市。
汪涵

汪涵（粵拼：wong1 haam4；簡化字：汪涵；英文：Wang Han；1974年—；原名汪建剛）係中華人民共和國節目主持人，中國民主促進會第13屆中央委員，喺江蘇蘇州出世，籍貫湖南湘潭。

簡介
汪涵係湖南衛視當家主持人，亦係中國大陸著名娛樂節目主持人。節目風格風趣、幽默、睿智同擅長清談節目。識講長沙話、湘潭話同株洲話等幾種方言。
汪涵喺湖南廣播電視學校播音班畢業，先喺湖南衛視《男孩女孩》劇組工作，1996年11月5號進入嗰時啱啱開播嘅湖南經濟電視台，做咗2年劇務、策劃工作。直到1998年做《真情對對碰》嘅主持人後，先開始咗主持人嘅生涯。
曾主持節目有湖南衛視嘅《玫瑰之約》、《音樂不斷歌友會》、《幸福雙響炮》、《越策越開心》、《超級英雄》、《天天向上》同《金牌魔術團》等，另外亦喺央視主持一啲節目。不過令佢帶嚟更多名氣同知名度嘅係湖南衛視《超級女聲》節目。佢嘅風格幾幽默，鍾意用各地方言講笑。2010年入選「電視節目30周年年度風雲人物」。
2014年11月19號晚，李湘喺自己微博祝福汪涵同楊樂樂，「昨天晚上才和樂樂通完電話，說可能還要兩三天，剛飛到深圳，就說生了！小寶貝，你是多想早點見到你的涵涵爸爸，樂樂媽媽呀恭喜！恭喜！歡迎你來到這美麗的世界！」
汪紅

汪紅，香港親中派政治人，香港再出發大聯盟發起人之一。
汪綽瑤

汪綽瑤（英文：Wong Cheuk Yiu, Tracy）係香港一警察。
2010年，15歲嘅汪綽瑤同老頭汪子林（港鐵車務策劃及支援主任）、老母楊綺華、姨媽楊綺琴、細佬汪政逸一行5人去菲律賓旅行，遇到馬尼拉人質事件，得佢同細佬有命返香港。返香港後同姑媽、表哥同住。1年後香港法院召開死因庭，汪綽瑤為咗公義堅持上庭。
汪綽瑤2012年考入樹仁大學新聞系，2016年喺報紙做港聞記者，2019年考入香港警察學院，接受27個星期嘅訓練，預期11月畢業成為新紮師姐。
汪清

汪清係中國吉林延邊一個縣，總面積8826平方公里，人口26萬。
汪精衛政權

中華民國國民政府，係中國抗日戰爭嗰陣，喺佔領區成立嘅政府，由大日本帝國控制，汪精衛主持，定都南京。政府1940年成立，佢與日本打仗，由蔣介石主持、已西遷重慶嘅中華民國打對抗。由於佢傀儡政權本質，並非完全自主，因而有汪精衛政權、汪兆銘政權、南京政權、汪偽政府、南京汪偽國民政府等等。投靠日本嘅中國國民黨黨員，都依附依個政府。1945年，第二次世界大戰終結，日本戰敗，此政府亦隨之瓦解。
汪精衞係國民黨重要人物，係南京政府嘅靈魂人物。佢之所投日，理由眾說紛芸。最出名嘅說法係認爲中華民國敵唔過日本，爲咗保護佔領區下國民而做，因為日本、德國同意大利為首嘅軸心國承認佢嘅政權，但英國同美國為首嘅同盟國唔承認，如果盟軍輸咗畀軸心國，佢可以代替國民政府，佢代表嘅中國仍然為戰勝國一員。亦有說係認爲係同蔣介石不和而出走。汪精衞主持政府，到1944年病死日本，未見到日本戰敗。佢死後事務，由陳公博與周佛海負責。
政府雖然傀儡政權，但喺汪精衞之下，仍有相當自主權，德國、意大利同日本承認此國，其它軸心國成員亦承認此國係唯一嘅合法中國政府。同埋有外交領事駐喺各軸心國成員國，呢個政府亦和平收回外國同日本喺中國嘅租界。
狗日

狗日係正月初二，唐人文化入面係狗嘅生日。按講法，初一數到去初七，生日日子係順序係雞狗豬羊牛馬人。
狗牙草屬

狗牙草屬（粵拼：gau2 ngaa4 cou2；學名：Cynodon），又叫狗牙根屬（gau2 ngaa4 gan1 suk6），係禾本科下面嘅一個屬，喺溫帶到熱帶地區都有。
佢一般以草本植物為主。
狗嶺涌

狗嶺涌，係香港新界大嶼山一個海角，喺大嶼山西南，分流東北面，屬南大嶼郊野公園範圍。
漁護署喺狗嶺涌設有狗嶺涌營地畀人紮營，而其中一塊嶼南界碑亦喺度。
狗牙花

狗牙花（粵拼：gau2 ngaa4 faa1；學名：Tabernaemontana divaricata）係夾竹桃科馬蹄花屬嘅常綠灌木，原產地喺中國南邊嘅沿海地區。

用途
佢一般可以用嚟做庭院嘅觀景植物。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
佢嘅根可以做藥，可以醫高血壓；喉嚨痛同腹痛呢啲病。
狗狗幣

狗狗幣（Dogecoin）係種加密電子貨幣，用柴狗做嘜頭，2013年開始發行，本嚟只係搞笑並唔係認真，但之後一路都有好多人買賣呢隻幣。
狗日的青春

《狗日的青春》係由中國歌手貳佰填詞、作曲同演唱。

簡介
呢隻歌嘅歌名原本係有「狗日的」，但因為個名不雅，所以喺中國大陸宣傳嗰陣屏蔽咗「狗日的」三隻字。而有關歌詞嘅內容都被改動。
狗牙嶺

狗牙嶺（Kau Nga Ling）係香港嘅山，海拔高548米，喺大嶼山，附近範圍劃咗入南大嶼郊野公園。
狗牙嶺
狗嶺涌營地

狗嶺涌營地，香港營地之一，專畀露營，喺狗嶺涌邊海灘上，英文叫Kau Ling Chung Campsite。屬南大嶼郊野公園，行政上歸離島區。營地屬小型，有營位少過二十。水源取自溪澗，季節性水源。歸漁農及自然護理署管。
地處偏僻，陸路而言，營地只得行山入。營地無署方訂行山徑經。不過有鳳凰徑，佢第八段，有分出山徑到營地。
營飲食用得燒烤爐、櫈，着用得晾衫架，另有污水穴。廁所有旱廁。
港鐵何東樓車廠

港鐵何東樓車廠（英文：MTR Ho Tung Lau Depot，縮寫HTD）係香港東鐵綫唯一嘅鐵路車廠，喺新界沙田區火炭，近東鐵綫火炭站同馬場站。車廠上蓋係銀禧花園、駿景園同御龍山。原址係何東樓，香港富豪何東旗下物業，大概喺1970年代拆，並興建九廣鐵路英段車廠，即係而今港鐵何東樓車廠。
2007年，兩鐵合併，原先由九廣鐵路公司營運嘅何東樓車廠隨東鐵綫租畀香港鐵路有限公司（港鐵公司）繼續營運。
港豬

港豬係一個帶貶義嘅稱呼，指香港懶得理時事，但求自己當刻勉強安逸，唔會去嘗試阻止時局惡化嘅人。家豬畀人嘅印象係又蠢又懶，盲目順從主人，淨係識得食同埋瞓，日子到就會被宰割。
港鐵中國製列車

港鐵中國製列車（英文：MTR CNR Changchun EMU）係香港港鐵旗下由中國中車長春軌道客車整嘅電動列車。基本8卡車型號通稱C-Train，2011年12月7號開始用，主要行觀塘綫：另有一個3卡車版本，專為南港島綫設計，通稱S-Train，2016年12月28號開始用。
港運城

港運城（英語：Island Place）係香港島東區北角一個嘅私人屋苑，由太古地產同中華巴士（中巴）共同發展、金門建築負責承建，呢個物業前身係中巴北角車廠及總辦事處。
港運城喺1996年（住宅）至1997年（商場同寫字樓）落成，由3座樓宇組成，一共有784個單位，單位面積由597至1,018平方呎。設施包括室外游泳池、園藝花園同遊樂設施。另外設有購物商場——成坤廣場（個名紀念中巴創辦人顏成坤），喺物業嘅基座。仲有一座喺成坤廣場旁邊嘅商業大廈港運大廈，係太古地產唯一作出售用途嘅商業大廈。
依家成個屋苑嘅管理服務，由太古地產旗下嘅港運城物業管理有限公司負責。

相
商場中庭
商場中庭內特色天花板同裝飾
港運城喺英皇道入口
港運城地庫設美食廣場「The Club」，已經喺2017年8月1號結業
港運城地庫Taste超級市場
成個港運城發展項目模型。
港鐵Rotem電動列車

港鐵Rotem電動列車，或港鐵KOROS電動列車，係港鐵公司嘅交直傳動通勤型電動列車，2002年投入服務嘅車而家服務港鐵嘅將軍澳綫，而2006—2007年投入服務嘅增強型列車而家服務東涌綫。行東涌綫嘅增強型列車有比西班牙製列車好嘅加速率1.3m/s2（4.68km/h/s）同埋減速率0.8到1.35m/s2（2.88到4.86km/h/s），緊急煞車減速率係1.4m/s2。配備三菱重工嘅雙層3300V-1200A-IGBT、VVVF反用換流器。
港鐵中環站列車相撞事故

港鐵中環站列車相撞事故（又嗌港鐵撞車、港鐵荃灣綫新信號系統測試事故等），係發生喺2019年3月18號凌晨大約2點45分香港中環站列車交匯處嘅列車相撞事故。港鐵兩列唔載客列車喺中環站同金鐘站之間嘅「交叉渡線」道岔相撞；喺呢單嘢度，有一個港鐵車長被困，而另一位車長右腳受傷送院，兩架列車都嚴重損毀，有車廂仲被掃毀玻璃同撞到扭曲；呢單嘢搞到荃灣綫中環站來往金鐘站嘅列車服務一度冇開兩日。

巧合
撞車事件發生嘅時間同「安心偷食」事件接近，而咁啱港鐵搵過黃心穎拍廣告，被網民指呢個組合係「天作之合」，因爲兩者都會「出軌」。
港車北上

港車北上（英文：Northbound Travel for Hong Kong Vehicles），係香港特區政府同廣東省政府喺2023年開始推出嘅一項計劃，畀合資格嘅香港私家車可以喺冇攞常規配額下，經港珠澳大橋往返香港同廣東省。計劃喺2023年6月1號接受申請，並喺7月1號畀獲批嘅香港私家車用港珠澳大橋。

申請
港車北上嘅申請人要去指定網站遞交申請同相關證明文件，先由香港嘅運輸署初步審批，然後再由廣東省嘅相關部門審核，而申請人可以去廣東省嘅「港車北上管理服務系統」查詢申請情況。
申請獲批後，申請人都唔係可以隨時出發，而係需要先預約之後一個月嘅指定日子。
港通控股

港通控股有限公司（港交所：00032）係一間做交通基建項目投資嘅控股公司，投資項目包括隧道營運，經營駕駛訓練學校，同埋電子道路收費系統。公司主席兼董事長係張松橋。
港通控股喺1965年4月26號成立，當時叫做香港隧道有限公司，有興建同埋經營紅磡海底隧道30年嘅專營權。1974年7月30號喺香港聯合交易所正式招股上市。
港通控股嘅大股東係渝太地產集團（港交所：00075），截至2011年5月，所持權益約莫41.66%。

公司改名
由於紅磡海底隧道嘅專營權已經喺1999年8月31號完咗，為免公眾投資人士對公司嘅主要業務概念產生混淆，公司喺2000年5月17號正式改名做「The Cross-Harbour (Holdings) Limited」，再喺2005年6月7號改成「The Cross-Harbour (Holdings) Limited 港通控股有限公司」。
紅磡海底隧道嘅專營權完咗之後，港通控股重有透過另一間聯營公司香港運輸物流及管理有限公司（前稱「香港隧道及高速公路管理有限公司」），根據同香港政府續簽嘅「管理、營運和維修保養」合約，為紅磡海底隧道提供管理服務。

其他投資
港通控股連同佢嘅全資附屬公司持有西區隧道有限公司50%股權。間公司擁有由1993年至2023年興建同埋經營西區海底隧道30年嘅專營權。
2008年，港通控股收購大老山隧道有限公司39.5%股權。間公司擁有由1988年至2018年興建同埋經營大老山隧道30年嘅專營權。
另外，港通控股持有香港駕駛學院有限公司70%股權。香港駕駛學院喺香港經營三間駕駛訓練學校。
港通控股重持有駕易通有限公司70%股權。駕易通有限公司持有快易通有限公司50%股權，而快易通提供嘅電子收費設施覆蓋香港11條收費道路同埋隧道。
甲

甲 (組織)，中國大宋以後嘅農村基層組織。
指甲
盔甲
甲殼，動物外殼
甲 (神)，埃及嘅神
甲氏，姓氏
甲B五鼠案

甲B五鼠案，係2001年甲B聯賽（今日嘅中國甲組足球聯賽）最後1輪發生嘅假波案。亦係中國足球從1994年開始職業化以嚟，最嚴重嘅假波案。

事件主角
甲B五鼠案嘅「五鼠」分別係浙江綠城（今日嘅杭州綠城）、成都五牛、長春亞泰、江蘇舜天（今日嘅江蘇蘇寧）、綿陽太極（2001年解散）。呢五隊分別喺2001年9月29號同2001年10月16號踢咗4場大比分嘅比賽。

經過
2001年嘅甲B聯賽規定係升二降二制度，其中上海中遠（今日嘅北京人和）已經提早一輪升入甲A聯賽（今日嘅中超聯賽）。凈低個位要喺江蘇舜天、長春亞泰同廣州吉利（今日嘅FC廣州）、成都五牛三個是但一個升入甲A。
由於嗰時中國嘅足球聯賽未實行最後幾輪同時開波制度，所以喺2001年9月29號挨晚，成都五牛主場對陣綿陽太極嘅比賽踢出咗11-2嘅大比分，創咗中國足壇最大比分紀錄。結果好多媒體都嚟採訪，連足協都關注咗呢件事，最後決定2001年甲B最後一輪冚唪唥嘅比賽同時開波。

戲劇性上演
聯賽最後一輪未開波時，甲A前5積分榜係噉：
而成都五牛同綿陽太極搞出咗11-2嘅大比分之後，中國足協臨時開會決定甲B最後一輪冚唪唥嘅比賽，統一喺2001年10月6號15:00開波。嗰時嘅最後一輪對陣：
江蘇舜天 對 成都五牛
浙江綠城 對 長春亞泰
天津立飛（2001年底解散） 對 上海中遠
廣州吉利 對 武漢紅金龍（2008年解散）
四川綿陽 對 廈門紅獅
廣東宏遠 對 河南建業
嗰時入甲A最後一個名額要求：
成都五牛
最後一場要作客贏江蘇舜天。重要長春亞泰同廣州吉利輸波或打和。假設長春同成都都贏波，要睇淨勝波同入波。
長春亞泰
最後一場要作客贏浙江綠城，重要廣州吉利、江蘇舜天要輸波；假設長春同成都都贏波，要睇淨勝波同入波；假設長春最後一輪作客贏浙江綠城，江蘇舜天同成都五牛打和，長春亞泰都可以借淨勝波數而殺入甲A。
廣州吉利
最後一輪主場必須要贏武漢紅金龍，重要江蘇舜天輸波或打和。長春亞泰嗰邊唔使睇賽果；假設打和，重要江蘇舜天同成都五牛打和兼長春亞泰要輸波或打和，先至有淨勝波優勢而殺入甲A。
江蘇舜天
最後一輪主場必須要擊敗成都五牛；假設打和，重要廣州吉利、長春亞泰要輸波或打和。
2001年10月6號晏晝3點開波之後，比賽除咗廣州吉利主場輸咗畀武漢紅金龍，上海中遠作客贏咗天津立飛嘅比賽好正常之外，前五嘅另外三個隊踢到一鑊熟。上半場重好地地，江蘇舜天主場重喺上半場44分鐘以1-0領先。但下半場風雲突變：
比賽結束之後，積分榜變成噉：
按照聯賽正常嘅升降級制度，上海中遠同成都五牛係殺入2002年嘅中甲聯賽。但座落喺杭州嘅黃龍體育場入面睇波啲波迷好大聲嗌「假波」。

處罰
2001年甲B聯賽最後一輪踢完，由於出現咗2-4同0-6嘅疑似假波比分，同倒數第二輪嘅11-2比分影響，足協開始處罰踢假波嗰5隊。先係取消咗2001年9月29號成都五牛同綿陽太極，同2001年10月6號江蘇舜天同成都五牛、浙江綠城同長春亞泰呢三場比賽入面，有落場踢波嘅中國大陸球員喺2002年嘅註冊資格同成都五牛、綿陽太極、江蘇舜天、浙江綠城同長春亞泰5間球會喺2002、2003年嘅甲A、甲B同乙級聯賽引入中國大陸球員資格，重唔畀喺嗰三場比賽入面，有執教過球隊份嘅主教練喺2002年聯賽嘅執教資格。而綿陽太極直接降班到乙級聯賽。後嚟嗰5間球會俾足協要求喺3個月內整頓，重要喺2002年1月15號之前上報整頓結果。

後續
2002年3月4號，江蘇舜天、浙江綠城同綿陽太極三間足球會因為整頓態度比較好而獲得「減刑」，凈低嘅長春亞泰同成都五牛重係維持原判。足協亦拉咗執法球證龔建平，並判佢坐監到2012年，但龔建平喺2004年夏天死咗。
而甲A、甲B聯賽從2002年開始暫停升降級直到2005賽季結束為止。
本嚟外界話呢屆甲B結束之後，廣州吉利隊會頂住成都五牛隊而升入2002年甲A，但凈得個銡。隨後吉利集團宣佈話未達到預期宣傳效果而退出贊助。
由布院站

由布院站（粵拼：jau4 bou3 jyun2 zaam6，日文：由布院駅／ゆふいんえき Yufuin eki */?）位置喺大分縣由布市湯布院，係九州旅客鐵道（JR九州）嘅鐵路車站。
溥儀

愛新覺羅溥儀（1906年2月7號—1967年10月17號），字耀之，號浩然，係大清最後一位皇帝，年號宣統。佢亦做過滿洲國皇帝。

生平
溥儀係清朝道光帝旻寧嘅曾孫，醇親王愛新覺羅載灃個仔。三歲嗰陣，佢嘅二伯父清德宗（光緒皇帝）喺中南海嘅瀛台涵元殿被囚身死，溥儀就做咗皇帝。之但係冇耐發生咗辛亥革命，清朝亡國，溥儀喺經過協議之後，仍然住喺紫禁城，但冇實權。
溥儀成世人嘅皇帝身份，由始至終都係佢個包袱。1917年將軍張勳搞復辟，佢就拉咗溥儀，話清朝已經復辟。之但係只維持咗12日，溥儀被迫退位。1924年11月軍閥馮玉祥軍隊包圍咗紫禁城，溥儀被迫走人，最後喺天津隱居。
日本侵華期間，日本人拉咗溥儀到東北部嘅滿洲國做皇帝。雖然話就話皇帝，但好多事都由日本人話事，溥儀變成傀儡。到日本戰敗後，溥儀被拉到蘇聯，住咗五年再返到中國。
1950年後溥儀喺北京植物園工作。1959年俾國家主席劉少奇特赦，之後重做埋第四屆全國政協委員。1967年溥儀因為有腎癌而過身，享年61歲。

家族
溥儀有一個細佬叫溥傑，娶咗日本貴族嘅女人嵯峨浩做老婆。
溥儀自己有幾個老婆，但係冇仔女。佢十六歲嗰陣，娶咗婉容同埋文繡做老婆，文繡喺1931年同溥儀離婚。
據傳溥儀搵咗個宗室毓喦（端郡王載漪嘅侄孫）做繼承人，佢喺1997年過身。
溥儁

溥儁（1885年—1942年），全名愛新覺羅溥儁，係大清王室成員，端郡王載漪二仔，短暫做過光緒帝載湉契仔，做「大阿哥」，八國聯軍之役被廢，同佢阿爸被發配新疆。
溪母

溪母（粵拼：kai1 mou5；中古漢語拼音：khe）係中古漢語聲母，屬牙音，係次清聲母。呢個聲母可以接四個等嘅韻母，都有開合之分。

擬音
因爲大多數嘅漢語、域外方音、對音中，溪母大多發/kʰ/，所以學界一致同意將佢擬音爲/kʰ/。

上古來源
大部分學者都認爲溪母字來自上古音嘅/kʰ/音，呢個音喺上古音到中古音嘅演變好穩定。具體來源，鄭張尚芳、潘悟雲、蒲立本等學者認爲溪母合口來自[kʰʷ]。

喺粵語嘅演變
溪母喺粵語基本維持古音，對應嘅粵拼係k，合口字會變kw，但部分字弱化成h，如口讀hau2，一啲字，韻母係u或o，就變f，如闊讀fut3，有啲字因爲介音係j就變零聲母，如丘讀jau1。喺聲調上，溪母字派陰聲調。
下面係一啲例字嘅古今音對比，第一欄例字，第二欄中古音（切韻），第三欄現代粵音：
調返轉頭，現代粵語嘅k、kw都來源自中古音嘅溪、群二母，h來源自溪、曉、匣三母，f來源自幫、滂、並、溪、曉五母，零聲母來源自喻（云、以）、影、匣、疑、溪、日六母。

喺吳語嘅演變
喺吳語，溪母要分洪細，洪音溪母維持古音，對應嘅吳拼係kh，細音溪母顎化，對應嘅吳拼係ch。

喺普通話嘅演變
普通話同吳語一樣分洪細，洪音維持古音，對應嘅普拼係k，細音顎化，對應嘅普拼係q。

喺日文嘅演變
無論吳音漢音，都讀か行。

喺韓文嘅演變
溪母歸入見母，讀ㄱ。有少部分字讀ㅎ。

喺越南文嘅演變
讀kh，但有啲音會變c、k、qu。聲調派陰聲調。
溪

溪（stream）係環境當中嘅小型流動水體。
溪頭村

溪頭村（粵拼：kai1 tau4 cyun1），全名溪頭旅遊村，係喺從化良口鎮東北偏東位，屬廣州一自然村兼古村，家下佢被當局評定係廣東嘅「美麗鄉村」之一，對外宣傳有「廣州最靚鄉村」同「長壽村」、「靚女村」、「李花村」啲花名。
而流溪河嘅其一水頭、溪頭水庫同埋廣州第三高峰——黃茶園亦喺呢個村入面，景區入面嘅福田里、金紫里、濟陽里，重有好多間幾百年嘅歷史建築喺度。個村有規模咁種三華李、梅、柿、沙糖桔啲生果。
癸卯

癸卯係六十干支入面嘅第40個。

癸卯年
癸卯年係黃曆第40年，係兔年嘅排序之一。
癸巳

癸巳係六十干支入面嘅第30個。

癸巳年
癸巳年係黃曆第30年，係蛇年嘅排序之一。
登勤鍾斯

登勤鍾斯（Duncan Jones，全名Duncan Zowie Jones，1971年5月30號—）係英國一位導演、監製、編劇。他最出名係執導科幻電影《月劫餘生》（2009年）、《危機解密》（2011年）同埋《魔獸爭霸：戰雄崛起》（2016年）。
佢係英國歌手大衛寶兒嘅仔。
癸烷

癸烷（粵拼：gwai3 jyun2，Decane）係烷烴一種，每個分子有10個碳原子同22個氫原子，化學符號C10H22。
癸未

癸未係六十干支入面嘅第20個。

癸未年
癸未年係黃曆第20年，係羊年嘅排序之一。
癸酉

癸酉係六十干支入面嘅第10個。

癸酉年
癸酉年係黃曆第10年，係雞年嘅排序之一。
登

登（粵拼：dang1，Den），係個古埃及第一王朝嘅法老王，統治咗33年以上。
短洲仔

短洲仔（英文：Tuen Chau Tsai）係香港一個島，地區行政上屬西貢區。佢喺東菓洲東面，屬菓洲嘅一部份。短洲仔冇居民住。
短暫的婚姻

《短暫的婚姻》係香港電視娛樂嘅ViuTV製作嘅電視劇，係ViuTV頭一套音樂電視劇，喺2017年10月9號到10月13號禮拜一到五21:30-22:00喺ViuTV首播，一共5集。套劇由陳奕迅、郭偉亮、蔡思韵、蔡潔領銜主演。入面用陳奕迅嘅幾首歌去貫穿全套劇。

故仔大綱
故仔發生喺一幢三層唐樓，入面有兩個啱啱識嘅新鄰居，唔覺意各自走咗入進對方嘅生活，漸漸改寫咗彼此對婚姻嘅意義。
短片摘要

短片摘要（Video Abstract）係喺學術文章入面，相當於書面摘要嘅視像。通常唔會超過5分鐘，可以幫助觀眾好快咁理解學術論文，研究文章、論文或評論嘅內容，兼且好快噉確定特定研究嘅目的同埋結果。佢哋唔係為咗取代原有嘅研究論文，而係要幫助吸引讀者嘅注意，增加論文嘅讀者。短片摘要同任何種類嘅科學短片之間嘅主要區別係，前者同已被接受出版嘅科學論文相關。
短篇小說

短篇小說（粵拼：dyun2 pin1 siu2 syut3），或者譯做短篇故仔，顧名思義係泛指短篇、以散文形式存在嘅虛構故仔。短篇呢隻詞嘅定義查實有些少含糊，大致上指篇小說係正常人可以一口氣噉由頭睇到落尾嘅。
到咗廿一世紀初，短篇小說經已成為咗文學界嘅重要部份。好多作家都會寫短篇小說，並且將自己嘅作品喺文學雜誌或者選集等嘅地方發表。例如响 2017 年，短篇小說同選集淨係喺英國就經已創造咗值 5,880,000 歐羅咁多錢嘅銷售量，甚至有文學評論家話短篇小說搶咗長篇小說嘅風頭，搞到後者嘅市場萎縮咗。

基本定義
睇埋：散文同虛構故仔
喺定義上，短篇小說係指「短」嘅散文故仔作品，當中：
散文係指篇文寫到似自然講嘢噉，例如廿世紀嘅中文書面語係想寫到似標準官話講嘢，粵語白話文（粵文）係想寫到似粵語講嘢，英文係想寫到似英格蘭話講嘢，呢點令散文同詩歌好唔同；
虛構故仔係指篇文係想要表達一個虛構嘅故仔；喺呢點上，短篇小說同中篇小說以及長篇小說一樣，要考慮到角色嘅發展以及情節嘅編排，會想用（例如）情節發展嘅出乎意料嚟令讀者睇咗覺得過癮；
不過「短」呢隻字嘅定義就有些少含糊，到咗廿一世紀初都仲有唔少嘅爭詏。喺最基本上，短篇小說要係一般人可以坐低然後一嘢過由頭睇到落尾嘅，例如美國浪漫主義作家愛倫坡（Allan Poe）就喺 1846 年撰文提到呢點，而俾人譽為英倫科幻之父嘅 H. G. 威爾斯（H. G. Wells）就噉樣描述短篇小說呢樣嘢：
「
（短篇小說）可以係差劣、或者可悲、或者得意、或者令人眼界大開，（短篇小說）淨係得呢一個必要（嘅特徵）－篇嘢淨係需要 15 至 50 分鐘嘅時間就可以大聲噉讀嗮出嚟。

字數界定
睇埋：字數
無論係用咩語言嚟寫，「短篇小說」都可以用字數嚟定義。
以廿世紀嘅中文書面語同粵文嚟講，一般係講緊幾千字嘅先會有機會畀人當係短篇小說，長過 10,000 字嘅最少會係中篇小說，而短過 2,500 字嘅好有可能會當係微型小說。
喺廿一世紀初嘅英文圈，一篇散文虛構故仔通常要字數响 1,000 至 10,000 字之間，先至可以算係短篇小說；呢個數字可以視乎地區或者出版者而有異－有啲文學雜誌要求份作品字數响 1,000 至 4,000 字之間先可以算係短篇故仔，而 2020 年嘅美國科幻同奇幻作家協會就話字數要喺 7,500 以下，先肯當係短篇小說噉收份作品；喺實際出版上，短過 1,000 字嘅基本上實會俾人當係微型小說，而長過 10,000 字嘅通常都會俾人當做中篇小說或者長篇小說。英文以外嘅歐洲語言都係咁上下。

起源
「短篇小說」嘅概念係喺 19 世紀左右先成形嘅。
「短嘅故仔」呢家嘢查實歷史好悠久，同語言差唔多一樣咁古老－响公元前以至文明出現之前，一般人之間經已有好多口耳相傳嘅民間故仔，呢啲故仔短（一般人可以一嘢聽完）又可以有虛構性質，不過當時啲人多數唔識字所以冇寫低呢啲故仔；打後中世紀亦有出到好似童話呢啲「一般人可以一吓過睇完」嘅虛構故仔；而現代意義上嘅短篇小說－由玩寫作嘅人特登寫出嚟娛樂人嘅短散文式故仔－就係喺 1790 年代嘅英國度首次出現嘅。
短彎劍

短彎劍，劍一種，劍身彎，出自西亞或者中亞，波斯曾經流行。短彎劍合騎馬用，劍身輕，一路騎一路斬，無須停低。

名
英文寫scimitar，又寫cimeter。
短褲

短褲（粵拼：dyun2 fu3）係凈扱住生殖器到大髀之間嘅褲，分男、女兩種，長度都唔一樣，有部分長到細髀。多數嚟講，短褲可以着喺出面。

男裝
男裝版嘅短褲最先喺14世紀末由蘇格蘭短裙發展而演變過嚟，但現代版直到19世紀末20世紀初先至出現。初期時，英國軍方因為去熱帶地區搞軍訓，為咗唔想俾佢哋生熱痱同保持涼爽，所以研發咗短褲出嚟。後嚟開始猛咁流行，解決咗18～19世紀時，啲人成日講嘅短襪難題，後嚟發展到出現優雅紳士同鄉村俱樂部風格。運動版短褲喺1904年出現，最先喺足球界應用，雖然運動短褲一直發展到其它體育運動項目，但喺1950年代開始陸續出現，而超短品種喺1980年代出現。而西裝版嘅短褲喺2008年先至出現。

女裝
女裝版嘅短褲喺1932年出現，嗰時嗌愛麗絲瑪寶（英文：Alice Marble）嘅網球員喺奧運網球比賽着咗呢種短褲而改變咗時尚歷史。嗰時啲人唔接受嗰種短褲，但隨著好多種女仔着短褲嘅海報出街之後先至俾女仔猛咁撐，甚至有人將佢縮短到類似超短褲嘅嘥士。從1954年開始，美國女明星柯德莉夏萍先至將短褲正式正名化。1970年到重衍生出超短褲（又叫熱褲）。
女裝短牛仔褲經過再度修短之後，又叫熱褲，響歐美同亞洲盛行，係種深受年輕女性歡迎嘅時尚服裝，熱褲能夠展露女性臀部同腿部等線條，重露出大部份嘅髀，甚至係臀部。
福士蒼汰

福士蒼汰（日文：福士 蒼汰／ふくし そうた Fukushi Sōta，1993年5月30號—），係日本嘅一個男藝人同埋演員。依家屬於事務所研音。
福字

福字係唐人文化一種書法裝飾品，過農曆新年嗰時特別興。

相簿
現代倒轉貼嘅福字
一對清初五彩酒壺，左係「福」，右係「壽」。
剪紙作品「百福圖」
2006年過年，廣州中國大酒店一個福字箍筍。
2006年過年，星加坡一個福字燈飾。
2009年過年，法國巴黎一台巡遊花車車頭有個福字。
香港灣仔一間用福字做商標嘅酒樓
雲南麗江古城木府有個花園地下用鵝春石砌嘅花紋，中間係個福字。
維基同享有多媒體嘅嘢：福字
福士甲蟲車

福士甲蟲車（英文：Volkswagen Beetle，德文：VW Käfer）係德國福士汽車喺1938年到2003年出產嘅汽車型號。佢喺世界各地都好暢銷，總共賣咗超過2100萬架。
福字麵

福字麵（Fuku Noodle），簡稱福麵，係香港即食麵牌子，由統一食品喺1970年代頭創立，到2013年將個牌子賣咗畀日清食品。
福字麵嘅包裝用白色做主色，中間有好大個紅底白字嘅「福」字嘜頭。
福安

福安係中國福建寧德一市，面積1880平方公里，人口66萬。
福家勇輝

福家勇輝（1991年4月25號—）係日本足球員，司職前鋒，效力讚岐卡馬達馬尼。
福士汽車

福士汽車（粵拼：fuk1 si6 hei3 ce1，德文：Volkswagen）喺中國大陸初時叫伏克斯瓦根汽車（粵拼：fuk¹ haak¹ si¹ ngaa⁵ gan¹ hei³ ce¹），後尾改叫做大眾汽車（粵拼：daai⁶ zung³ hei³ ce¹），係一間總部喺德國禾夫斯堡嘅汽車製造公司。

歷史
福士係喺1937年成立。佢個名「Volkswagen」直譯係大眾嘅汽車，意思係生產屬於大眾嘅汽車。原先佢嘅主力產品係福士甲蟲車，喺二次大戰之後好好賣。跟住福士又出咗隻Van仔。
福安花園

福安花園係香港房屋委員會嘅居屋屋苑之一，喺新界沙田區馬鞍山市中心嘅填海地上面，屬於居屋第十三期甲，總共有兩棟樓，喺海濤居同雅濤居之間，喺1992年落成。
漠河古蓮機場

漠河古蓮機場（粵音：mok6 ho4 gu2 lin4 gei1 coeng4）係喺中國黑龍江嘅一個機場，喺2008年嗰陣起好。
演鬥聽

《演鬥聽》（英文：Music War Hall）係香港無綫電視嘅音樂競技節目，由王梓軒主持，每集會請唔同音樂人上去分成兩隊，由主持同吳崇銘（DJ King）分別做兩隊隊長，進行幾個回合音樂競技環節，譬如自選主題即興作曲或者改編經典金曲。節目由2021年8月14號到10月9號逢禮拜六23:35－00:35喺翡翠台常規播出，最後一集《演鬥聽王者之戰》喺11月13號禮拜六22:00－23:15播出。
漕寶路站

漕寶路站係上海地鐵1號綫同上海地鐵12號綫一個地鐵站，喺徐匯區。個站1993年5月28號啟用。
演講

演講（粵拼：jin2 gong2），或者叫演說（粵拼：jin2 syut3）都得，係演講者發表公眾講話。根據個人風格，有啲演講者會預先寫定講稿，演講嗰陣會睇住嚟讀；有啲鍾意小小爆肚；有啲唔用講稿講，表現真我。
嚮一個故事之中，男女主角約會談情同求婚都係照講稿讀嘅，表現雙方都係冇誠意，講嘢冇句真心。
政客演講要智囊團寫手安排講稿都係好平常，例如曾蔭權，因為怕講嘢爆肚出事。

技巧
睇埋：修辭手法、敘事技巧同目標設定理論
有管理等領域嘅研究者嘗試做實證性質嘅研究，睇吓演講要點做先至可以令人覺得講者有吸引力。佢哋講到嘅嘢包括：
講者要有意識想去理解自己有咩優缺點；
講者要講到自己行事係有清楚目標嘅；
講者要提吓自己點樣克服挑戰，亦要留意自己經過挑戰後有乜嘢成長；可以睇睇角色發展嘅概念。
講者要提吓自己學咗呢啲嘢之後，點樣運用自己嘅經驗嚟幫其他人達致同樣嘅成長；
研究指，一個人講自己嘅故事嗰陣有上述呢啲特徵，聽者會傾向覺得想聽佢嘅故事。
呢種噉嘅講故仔方式，仲被指可以用嚟講一間企業嘅故事，幫企業吸引消費者嘅注意，即係好似噉—
以前我（哋）做開嘅工作係噉噉噉嘅。有一日，我（哋）經歷咗一單噉嘅撈絞嘢，令我（哋）意識到有必要作出改變。
決定咗變，我（哋）做咗啲噉噉噉嘅嘢，途中遇到呢啲呢啲困難，我（哋）用咗噉噉噉嘅方法克服，當然期間有失敗，但我（哋）依然堅持。
克服咗重大嘅困難之後，我（哋）終於達致... 可以用我（哋）嘅經驗嚟幫人，亦更加有信心面對將來嘅挑戰。
演講廳

演講廳係畀人演講用嘅大型室內場地，一般容納到幾百人，喺大學同各種院校都好常見，畀講師可以同時向一大班學生授課。
皮陶管

空中客車A380嘅皮陶管。
三種常見嘅空速測量工具
皮陶管係一種通過壓強嘅測量不可壓縮流體嘅速度嘅工具。
皮陶管最早係由法國工程師昂希·皮陶（Henri Pitot）喺18世紀發明嘅，後來得到另一位法國工程師昂希·達亞思（Henri Darcy）嘅改進而成為今日恁嘅樣。由於今日最常見嘅用途係測量飛機嘅飛行速度，所以皮陶管又叫做空速管。除此之外，皮陶管重可以測量船嘅航速同管道嘅流體流量等。不過需要指出嘅係：皮陶管測量嘅係物質流當中嘅某一點嘅物質流動速度，而唔係成條物質流裡邊物質流動嘅平均速度。

工作原理
最基本嘅皮陶管有一條直接處於氣流中嘅管道，工作原理係喺條管充有流體之後測量管內外嘅壓強差。由於皮陶管係得一個入口嘅，流體入徂條管裡邊之後會停滯。爾個時候測到嘅壓強係流體嘅滯壓。結合由機身側面嘅靜壓孔測到嘅靜壓，可以通過以下算式計出流體嘅速率。

注意事項
喺飛行接近全自動化嘅今日，皮陶管測到嘅數據對飛行安全極其重要，皮陶管失靈或者被異物堵塞，都有可能導致嚴重意外。以下係幾宗涉及皮陶管嘅空難：
阿根廷南方航空2553號班機空難：飛機經過積雨雲導致皮陶管結冰，導致飛行員操作失誤墜機；
法國航空447號班機空難：皮陶管結冰加上飛行員操作失誤導致墜機；
秘魯航空603號班機空難：皮陶管因維護需要爾被膠布封住，但係時候地面人員唔記得搣走膠布，導致飛機起飛後機上電腦得出相互矛盾嘅指令，最後導致墜機；
伯根航空301號班機空難：懷疑係飛機長期停放嘅時候地面人員唔記得用封套套住皮陶管，令到當地嘅一種胡蜂喺皮陶管裡邊起徂個竇，從而阻塞皮陶管，加上飛行員操作失誤，最終墜機。
皴

皴係山水畫基本筆法（勾皴刷染點）之一，係表現山脈筋骨同埋營造石頭質感之手段。寫嶺南山水多用#披麻皴；寫險峰多用#斧劈皴；亦有卷雲皴荷葉皴等，因石而異。
皺唇犬吻蝠

皺唇犬吻蝠（Chaerephon plicata）又叫犬吻蝠同皺唇蝠，係一種屬於犬吻蝠科嘅蝙蝠品種。分佈響孟加拉、中國、印度、斯里蘭卡，以及好似泰國、印尼等東南亞地區。

生活習性
羣居性。響泰國可以見到成十幾萬隻蝙蝠同一時間由山窿飛出。飛行速度高，但靈活度較其他蝙蝠低。
係食蟲性，主要捉飛蛾，食甲蟲呢啲昆蟲。
喺香港，只有一次誤入屋內嘅記錄。
皮雅·布淳

皮雅·布淳（法文：Pierre Beauchamp，1631年10月30號—1705年2月）係一位出名嘅 17 世紀法國排舞師、舞蹈員兼作曲家。對古典嘅巴洛克舞蹈貢獻甚大。
皮雅絲

皮雅絲（Mary Pierce，1975年1月15號—）係法國前職業女網球員。
皺家蟻

皺家蟻（Tetramorium），簡稱皺蟻，係蟻科下面一個屬，有超過520個品種。
維基同享有多媒體嘅嘢：Tetramorium
皮雅斯

皮雅斯（粵拼：pei4 ngaa5 si1，英文：Stuart Pearce ， 1962年4月24號—）係英倫足球領隊、前足球員。球員時期踢後衛，1978年開始打職業賽，效力過曼城足球會、韋斯咸足球會、諾定咸森林足球會、紐卡素足球會、高雲地利城足球會、英格蘭足球代表隊，踢過1990年FIFA世界盃、1992年歐洲國家盃、1996年歐洲國家盃。
皮雅斯布士南

皮雅斯布士南，OBE，（/ˈbrɒsnən/；1953年5月16號—）係一個愛爾蘭演員同電影監製，出名作品係1995年開始響美國上畫嘅占士邦電影系列，原名Pierce Brendan Brosnan。
皮鞋

皮鞋（皮字有時轉調讀陰上），古時叫鞮，係主要由動物或人造皮革做嘅鞋。皮鞋比布鞋堅固耐用，防水，透氣性比較差。可以喺正式場合着，亦可以休閒時着。有好多款式。意大利嘅皮鞋品質優良，不過價錢較貴。中國溫州皮鞋就比較平，品質亦有一定水準，亦有仿皮鞋。
學生鞋係其中一款皮鞋，通常係中學，小學生着，純黑色綁帶或搭帶。
秀茂坪紀念公園

秀茂坪紀念公園（英文：Sau Mau Ping Memorial Park），係香港九龍觀塘區一座公園，喺翠屏道、曉光街同曉明街之間。公園係喺六一八雨災之後起嘅，紀念嗰次暴雨同山泥傾瀉而被生葬嘅71名秀茂坪安置區香港市民。
秀茂坪站

秀茂坪站係香港港鐵東九龍綫上一個建議緊嘅站，服務秀茂坪邨嗰頭。
秀茂坪邨

秀茂坪邨位於香港觀塘秀茂坪，係香港房屋委員會轄下嘅一公共屋邨。
秀茂坪邨以前叫秀茂坪徙置區，原本有44座舊式公屋，喺1964年至1973年之間入伙。
1984年，秀明樓落成，令秀茂坪邨公屋數目增至45座。
1990年代起，秀茂坪邨原有44座舊式公屋陸續被清拆重建。1993年，秀安樓同秀富樓首先重建完成。而第1至17座就重建做居屋曉麗苑。秀茂坪邨嘅最後一期計劃，而家改咗名做秀茂坪南邨，並喺2009年7月中起攞鎖匙入伙。
秀茂坪邨五期
重建緊嘅秀茂坪邨

秀茂坪邨第一至五期
服務設施大樓喺2001年落成。
秀麗隱桿綫蟲

秀麗隱桿綫蟲（Caenorhabditis elegans）係一種綫蟲動物，主要分佈喺溫帶地區嘅泥土入面。呢個物種係生物學好常用嘅模式生物。
秀茂坪道

秀茂坪道（Sau Mau Ping Road）係香港觀塘區秀茂坪一條主要道路，西起協和街同順利邨道交界，東至將軍澳道同連德道交界近將軍澳隧道收費廣場。中段同順安道、秀明道、寶琳路同曉光街交匯。
呢條路係出入秀茂坪邨同寶達邨嘅重要道路，亦可經呢道連接秀茂坪、觀塘、將軍澳同四順等地區，有多條公共巴士同專線小巴經過。
秀茂坪童黨燒屍案

秀茂坪童黨燒屍案係1997年香港一單謀殺案，喺九龍秀茂坪邨發生。死者陸志偉（花名「阿雞」，16歲），因不滿村內一班童黨屢次蝦任職清潔工人嘅陳木清（37歲），勸佢報警。童黨覺得俾人出賣，因此教訓阿雞一餐，阿雞卒之俾班人毒打致死並燒屍。
1999年，呢單案改編成電影《三五成群》，由宋本中、陳芷菁、李健仁、林子善等人主演。
秀雅道遊樂場

秀雅道遊樂場，香港公園之一，遊樂場之一，喺觀塘曉光街同秀雅道交界，英文叫Sau Nga Road Playground。行政上歸觀塘區。設施有硬地球場、籃球場、手球場，以及七人足球場、遊樂場有洗手間同更衣室、三號足球場又可做手球場。開朝七時晚十一，租場一個鐘計一節。
私人司機

私人司機係種職業司機，揸住老闆架私家車去車老闆去指定地方。佢哋好多時間都係候命，真正揸車嘅時間唔多。
漢中路站

漢中路站係上海地鐵1號綫、上海地鐵12號綫同上海地鐵13號綫一個地鐵站，喺靜安區。個站1995年4月10號啟用。
漢冶萍公司

漢冶萍公司，又稱漢陽鐵廠，係晚清由張之洞創辦嘅一間根基響湖北嘅鋼鐵企業，1890年成立。專門生產製造鋼軌同生鐵。工廠每年所產出嘅鋼鐵，一般係賣去美洲西雅圖（舊譯捨路埠）或者澳洲；歐戰（第一次世界大戰）嗰時都係賣去日本。

湖北漢陽鐵廠
光緒十六年（1890年）成立。
光緒廿二年（1896年），盛宣懷接辦湖北漢陽鐵廠。同年，首次向日商借款。
光緒廿四年（1898年），開辦萍鄉煤礦時，亦向日商借款。
光緒廿五年（1899年），伊藤博文來華時提議用日本嘅煤焦換取漢冶萍嘅礦石。
光緒廿八年至光緒卅二年（從1902年到1906年），向日商借款約300幾萬兩白銀（425萬日圓）。

漢冶萍煤鐵廠礦公司
光緒卅四年（1908年），湖北漢陽鐵廠、大冶鐵礦、同萍鄉煤礦三者合併成中國第一間鋼鐵煤聯合企業——漢冶萍煤鐵廠礦公司。但募股唔順利，不得不向日商貸款，傾唔成。從1908年到辛亥革命，漢冶萍公司借外債12次，其中借日本人嘅有6筆。
光緒卅四年（1908年），廣東東莞人王勳成爲漢冶萍公司商務所長。
民國元年（1912年）2月2日，中華民國臨時政府同三井物產株式會社等兩方代表相互認可並簽字完成《日本合辦漢冶萍合同》嘅第三份合同。合同列明，三井物產株式會社代替漢冶萍公司備款日金二百五十萬元，借畀中華民國政府。並提及漢冶萍公司須以「大冶鐵礦」作抵押，該款將由三井物產交付中華民國政府，所有兌換匯水，都由三井物產自行自定。借款以一年為期，年息七厘，每半年畀息一次，最後畀息還本。凡係關於呢筆款項嘅事，均由三井物產株式會社經理。
民國元年（1912年）秋天，盛宣懷返到上海，喺上海租界中繼續主持輪船招商局同埋漢冶萍公司。
民國七年（1918年），廣東東莞人王勳任漢口嘅揚子機器公司（Yangtsze Engineering Works）商務所長。
喺北洋政府統治時期，漢陽鋼鐵廠年鋼產量5萬噸。1919年漢陽鋼鐵廠1、2號高爐停產。1921年北洋政府改變鋼軌標準，造成漢陽鐵廠近5萬噸鋼軌無銷路頓失。1925年該廠停止生產。喺國民政府統治十幾年間始終冇恢復生產，惹起爭議。

重慶鋼鐵集團
抗戰爆發，間廠搬去四川巴縣大渡口，改屬中國國民黨黨營事業，正名為中國國民黨軍政部兵工署第29兵工廠。

改建
1958年，武漢鋼鐵廠成立，成功接收武漢市漢陽鋼鐵廠嘅遺留物資。後來成為武漢鋼鐵（武鋼集團）。

文獻
全漢昇著，《漢冶萍公司史略》，香港中文大学出版社，1972年
「1918年9月漢陽鐵廠技術人員名單」(華員)：制鋼股副股長楊卓，雲巖，江蘇上海，32歲，民國二年八月到差，月支薪393元，畢業於里海大學。方一兵編.《漢冶萍公司與中國近代鋼鐵技術移植》.科學出版社,2010.09.第69.72頁方一兵編.《漢冶萍公司與中國近代鋼鐵技術移植》.科學出版社,2010.09.第69.72頁
《中日民四條約》附十：關於漢冶萍事項之換文
漢南區

漢南區係中國湖北武漢一個市轄區，總面積287平方公里，人口11萬。
漢口

漢口（英文Hankow；普通話拼音Hankau）係中國一城，亦係一埠。佢同漢陽、武昌，隔岸三城，併合爲武漢一大城，是爲湖北省城。漢口喺漢水出口，注入長江，由大明時開始起家，好快變成水上交通輸紐。
漢口因爲够大，要劃開晒，家下無一個行政分區叫漢口。
漢中城固機場

漢中城固機場（粵音：hon3 zung1 sing4 gu3 gei1 coeng4）係喺中國陝西嘅一個機場，喺2014年嗰陣起好兼且開放畀人用嚟搭飛機。
漢傳佛教

漢傳佛教（粵拼：hon3 cyun4 fat6 gaau3）係佛教三大傳承嘅其中一種（其餘係南傳佛教、藏傳佛教），主要流傳喺漢字文化圈，包括中國大陸、香港、澳門、臺灣、朝鮮半島、日本同越南等地，亦包括星馬等海外華埠。
漢傳佛教而家一般可以分做十個大型宗派，包括八個大乘佛教宗派：禪宗、天台宗、華嚴宗、密宗、法相宗、律宗、三論宗、淨土宗，同埋兩個小乘佛教宗派：俱舍宗、成實宗。
竹田宮

竹田宮（日文：たけだのみやTakeda no miya）係日本舊時一個宮家，由北白川宮能久親王庶大仔恆久王響1906年創立。1947年，響駐日盟軍總司令指示之下，竹田宮最後一任當主恆德王皇籍脫離，降做平民。依家竹田宮已經改為叫竹田家，而現任當主係竹田恆正。
竹田宮響當年11個皇籍脫離嘅宮家入面，影響力同埋知名度第二高嘅宮家（第一係東久邇宮）。

歷史
竹田宮響1906年由北白川宮能久親王庶長仔恆久王創立，個名係嚟自京都市伏見區，而呢個名係由明治天皇改嘅。
1919年，恆久王因為西班牙流感而過身，終年三十六歲，之後由大仔恆德王以十歲之齡繼承竹田宮。1947年，響駐日盟軍總司令指示之下，恆德王皇籍脫離，降做平民，而竹田宮就改為竹田家。
現任當主係竹田恆正。
竹節蟲

竹節蟲，又叫䗛，係節肢動物門中昆蟲綱，竹節蟲目（又叫䗛目）嘅總稱。佢係一種草食性嘅昆蟲，以善於擬態成樹枝或樹葉見稱。全世界約有2,500種。
大隻或非常之大嘅昆蟲，體型修長，圓筒形，棍狀或樹枝狀；有啲品種似葉咁平。複眼發達，單眼通常已進化到消退咗。翼都係進化到消退咗；但如果有翼，前翼通常細過後翼。佢係不完全變態嘅昆蟲。多數分佈響熱帶，陸棲同夜行性。十九世紀開始就有人專門養。聽講佢啲屎重可以醫腸胃病[未記出處或冇根據]。
竹節蟲目亦包括咗全世界最長嘅昆蟲－巨竹節蟲（Pharnacia serratipes，分佈喺馬來西亞，新加坡），體長（連腳）去到 55.5 厘米。

分類
喺舊嘅分類之中，以前啲人認為竹節蟲目係直翅目嘅亞目。
矮竹節蟲總科 Timematoidea
矮竹節蟲科 Timematidae
葉竹節蟲總科- Phyllioidea
葉竹節蟲科 Phylliidae
擬竹節蟲科 Pseudophasmatidae
異竹節蟲科 Heteronemini
Korinnidae
爪齒竹節蟲科 Aschiphasmatidae
異翅竹節蟲科 Heteropterygidae
Pygirhynchidae
桿竹節蟲科 Bacillidae
竹節蟲總科 Phasmatoidea
Tropidoderidae
竹節蟲科 Phasmatidae
Eurycanthidae
Xeroderidae
Platycranidae
枝竹節蟲科 Bacteriidae
角竹節蟲科 Palophidae
長枝竹節蟲科 Necrosciidae
短角竹節蟲科 Pachymorphidae
長角竹節蟲科 Lonchodidae
Diapheromeridae

相
Ctenomorpha chronus
Ctenomorpha chronus
Ctenomorpha chronus
一隻 Phobaeticus serratipes 喺個人身上爬上爬落。
竹田宮恆久王

竹田宮恆久王（日文：たけだのみや つねひさおう、1882年9月22號—1919年4月23號）係日本前皇室成員兼陸軍軍人，同時係北白川宮能久親王大仔、竹田宮恆德王老豆，而曾孫係出名男評論員竹田恆泰。

經歷
恆久王1882年響京都府出世，係北白川宮能久親王庶大仔，阿媽係妾侍申橋幸子。
1903年畢業於陸軍士官學校，而響1906年獲明治天皇下賜宮號，另起宮家竹田宮。同年，佢參加日俄戰爭，期間響井口嶺之戰入面，佢話奧州南部家第42代當主南部利祥畀人炸死，實際上南部利祥一早響3月4號戰死，而恆久王就走咗返嚟。
1908年就任皇典講究所總裁，同年佢娶咗明治天皇第六個女昌子內親王做老婆。1910年，佢畢業於陸軍大學校，之後生活一直都好平淡。
1919年，佢唔再做貴族院議員。同年4月23號，恆久王因為西班牙流感而過身，終年三十六歲，死後由大仔恆德王接任當主一位。因為咁啱同一個月係皇太子裕仁親王嘅成年禮，所以呢次成年禮被迫要推遲。
竹田忠嗣

竹田忠嗣（1986年7月27號—）係日本足球員，司職中場，效力岡山綠雉。